|  |  |  |
| --- | --- | --- |
|  |  |  |
| **Atbalsta Zemkopības ministrija un Lauku atbalsta dienests** | | |

**Biedrības „Ziemeļkurzemes biznesa asociācija” paziņojums**

Biedrība „Ziemeļkurzemes biznesa asociācija” izsludina atklāta konkursa projektu iesniegumu pieņemšanas 7. kārtu Eiropas Jūrlietu un Zivsaimniecības fonda (EJZF) Latvijas Rīcības programmas zivsaimniecības attīstībai 2014.-2020.gadam apakšpasākuma 43.02. „Sabiedrības virzītas vietējās attīstības stratēģiju īstenošana” aktivitātēs: **43.02.3. „Vides resursu vairošanai vai izmantošanai, kā arī klimata pārmaiņu mazināšanai”** un **43.02.4. „Zvejas vai jūras kultūras mantojuma izmantošanas veicināšanai”**.

**Projektu iesniegumu pieņemšana notiks**: no 2019.gada 15.aprīļa līdz 2019.gada 15.maijam

**Sludinājuma kopsumma:** 1 031 945,95 EUR

**Projektu darbības teritorija**: Dundagas novada Kolkas pagasts, Ventspils novada Jūrkalnes, Tārgales, Užavas, Vārves pagasti un Ventspils pilsēta.

**Projektu īstenošanas termiņš:** Infrastruktūras (būvniecības) projektiem- 2 gadi, pārējiem projektiem- 1 gads no LAD lēmuma pieņemšanas par projekta iesnieguma apstiprināšanu.

|  |  |
| --- | --- |
| **Rīcība** | EJZF2: Piekrastes dabas vērtību un vides resursu saglabāšana, tūrisma pakalpojumu piedāvājuma paplašināšana.  Mērķis: Veicināt piekrastes dabas vērtību un vides resursu saglabāšanu un izmantošanu |
| **Apbalsta apmērs** | 231 945,95 EUR |
| **Atbilstošā MK Noteikumu Nr.605 6.punktā minētā darbība** | Vides resursu vairošanai vai izmantošanai, kā arī klimata pārmaiņu mazināšanai. |
| **Rīcības apraksts** | Rīcības ietvaros tiks atbalstītas iniciatīvas, kas veicina piekrastes dabas vērtību un vides resursu atjaunošanu un saglabāšanu, iespējamu to iesaisti piekrastes atpūtas un tūrisma nozares attīstībā. Rīcības ietvaros tiks atbalstīta aprīkojuma iegāde un būvdarbi, kas vērsti uz vides resursu saglabāšanu un vairošanu. Piemēram: atbalstu var saņemt ar atpūtu un zvejniecību saistītu vietu izveidei dabā, steķu atjaunošana tūristu un makšķernieku laivām, arī laivu ielaišanas vietas upēs, jūras piekrastē un saistītā aprīkojuma iegādēm, ja tas pamatots ar dabas un vides resursu saglabāšanu.  Atbalsts paredzēts arī zivsaimniecības ražošanas ēku siltināšanai un atjaunojamās enerģijas izmantošanai, notekūdeņu un virszemes ūdeņu novadīšanas sakārtošanai. |
| **Maksimālā attiecināmo izmaksu summa vienam projektam** | 50 000 EUR, 180 000 EUR pašvaldību projektiem  100 000 EUR - infrastruktūras projektiem, ja ieguldījumi būvniecībā ir vismaz 70% no projekta attiecināmo izmaksu summas |
| **Maksimālā atbalsta intensitāte** | 30% - lielam uzņēmumam, 50%, 80% - ar piekrastes zveju saistītam projektam, 90% - sabiedriskā labuma projektiem |

|  |  |
| --- | --- |
| **Rīcība** | EJZF3: Piekrastes teritoriju publiskās infrastruktūras pilnveidošana, zvejas un jūras kultūras mantojuma pieejamība.  Mērķis: Attīstīt un pilnveidot piekrastes teritoriju publisko infrastruktūru un kultūras mantojuma pieejamību. |
| **Apbalsta apmērs** | 800 000,00 EUR |
| **Atbilstošā MK Noteikumu Nr.605 6.punktā minētā darbība** | Zvejas vai jūras kultūras mantojuma izmantošanas veicināšanai. |
| **Rīcības apraksts** | Rīcības ietvaros paredzēts atbalstīt VRG piekrastes teritoriju un Ventspils pilsētas pašvaldību teritoriju publisko infrastruktūru ar mērķi saglabāt un lietderīgi izmantot jūras un jūras piekrastei raksturīgo kultūras mantojumu. Atbalstīt zivsaimniecības teritoriju kultūrvēstures mantojuma saglabāšanu, atjaunošanu un publisko pieejamību, nodrošināt tā pieejamību nākamajām paaudzēm. Pašvaldību projektu nepieciešamībai jābūt pamatotai vietējo pašvaldību attīstības plānošanas dokumentos.  Atbalsts uz materiālā vai nemateriālā kultūrvēsturiskā mantojuma saglabāšanu, atjaunošanu un popularizēšanu vērstiem projektiem, kuri veicina vietējo uzņēmējdarbību vai iedzīvotāju dzīves kvalitāti. Papildus atbalsts projektiem, kas paredz iespēju radīšanu sociālās atstumtības riska grupām iekļauties sabiedrībā. |
| **Maksimālā attiecināmo izmaksu summa vienam projektam** | 50 000 EUR, 400 000 EUR pašvaldību projektiem  100 000 EUR - infrastruktūras projektiem, ja ieguldījumi būvniecībā ir vismaz 70% no projekta attiecināmo izmaksu summas |
| **Maksimālā atbalsta intensitāte** | 50%, 80% - ar piekrastes zveju saistītam projektam, 90% - sabiedriskā labuma projektiem |

Ar Ziemeļkurzemes partnerības SVVA stratēģiju 2015.-2020.gadam var iepazīties un saņemt konsultācijas biedrības „Ziemeļkurzemes biznesa asociācija” birojā Dundagā Pils iela 14 (Dundagas pils otrā stāvā, pils administrācijas telpās) vai Ventspilī Skolas iela 4 (Ventspils novada pašvaldības Attīstības nodaļā).

Elektroniski SVVA stratēģija pieejama biedrības mājas lapā: www.ziemelkurzeme.lv un Lauku atbalsta dienesta (LAD) mājas lapā: www.lad.gov.lv.

**Projekta iesniegumus jāiesniedz elektroniski LAD elektroniskajā pieteikšanās sistēmā (EPS).**

**Kontaktpersonas:**

1. Koordinatore Gunta Abaja – tel. 29172814, zba@dundaga.lv,
2. Konsultante Evita Roģe – tel.29295234, evita.roge@ventspilsnd.lv

Biedrības „Ziemeļkurzemes biznesa asociācija” koordinatore Gunta Abaja